
Vedrørende manglende betaling af vandforbrug på [ejendommens adresse]
Kære [navn]
[Vandværkets navn] har konstateret et udestående vedrørende vandforsyningen til ovennævnte ejendom på i alt kr. [beløb] inkl. moms.
Det følger af vandværkets regulativ, at ejeren af en ejendom som udgangspunkt er ansvarlig over for vandværket i alle forhold vedrørende vandforsyningen, medmindre der er etableret et direkte kundeforhold mellem vandværket og en bruger efter reglerne om individuel afregning.
Det fremgår af vandværkets regulativ punkt [9.13], at ejerens hæftelse alene bortfalder, når der er etableret et direkte kundeforhold mellem brugeren og vandværket i overensstemmelse med reglerne om individuel afregning. Hvis disse forudsætninger ikke er opfyldt, består ejerens betalingsansvar efter regulativets punkt [1.15}.
Vandværket har i anledning af sagen gennemgået grundlaget for hæftelsen for det skyldige beløb. Det er på nuværende tidspunkt vandværkets vurdering, at der ikke foreligger dokumentation for, at der er etableret et direkte kundeforhold i overensstemmelse med reglerne i bekendtgørelse nr. 837 af 27. november 1998 om individuel afregning efter målt vandforbrug.
Efter bekendtgørelsens § 5, stk. 2, skal en beslutning om overgang fra fælles til individuel afregning meddeles skriftligt til både vandforsyningen og kommunen. Endvidere følger det af § 5, stk. 3, at vandforsyningen senest fem måneder efter modtagelsen af meddelelsen skal påbegynde individuel afregning, og efter § 5, stk. 4, skal vandforsyningen underrette ejendommens ejer, brugerne og kommunalbestyrelsen om tidspunktet for overgangen til individuel afregning.
Da vandværket ikke er i besiddelse af dokumentation for, at betingelserne for individuel afregning og direkte kundeforhold er opfyldt, anser vandværket fortsat ejeren af ejendommen for betalingsansvarlig for det skyldige beløb.
Vandværket skal derfor anmode om, at det udestående beløb på kr. [beløb] inkl. moms indbetales senest [XX dage] fra datoen for dette brev.
Såfremt De mener, at der er etableret et direkte kundeforhold mellem vandværket og den tidligere bruger i overensstemmelse med reglerne i bekendtgørelse nr. 837 af 27. november 1998 om individuel afregning efter målt vandforbrug, bedes De fremsende den relevante dokumentation senest inden betalingsfristens udløb.
Såfremt betaling ikke modtages inden fristens udløb, og der ikke fremlægges dokumentation, som ændrer grundlaget for vandværkets vurdering, vil vandværket tage stilling til de videre skridt med henblik på inddrivelse af kravet.
Har De spørgsmål til sagen, er De velkommen til at kontakte vandværket.
[Vandværks navn]

Med venlig hilsen,
[navn]
[titel]
[email]

